ריי רומנו

ריימונד אלברט "ריי" רומנו (באנגלית: Raymond Albert "Ray" Romano; נולד ב-21 בדצמבר 1957) הוא שחקן וקומיקאי אמריקאי. רומנו זכה בשני פרסי אמי והיה מועמד לפרס גלובוס הזהב.

תפקידו הידוע ביותר היה בדמותו של ריי בארון בסדרה "כולם אוהבים את ריימונד". בין התפקידים הבולטים האחרים שלו נמנים מני הממותה מסדרת סרטי "עידן הקרח", אנדי האריסון בסרט "המרוץ לראשות העיר", ומאוחר יותר בתפקיד ג'ו בסדרה "גברים בגיל הזה". רומנו השתתף בסדרה "הורים במשרה מלאה" ב-2012-2015.

ביוגרפיה
רומנו נולד בקווינס, ניו יורק שבארצות הברית והוא בנם השני של לוציאנה, מורָה לפסנתר, ואלברט רומנו, סוכן נדל"ן ומהנדס, ממוצא איטלקי. הוא גדַל בשכונת פורסט הילס שבמרכז קווינס.

קריירה
רומנו התחיל את קריירת המשחק שלו בקומדיות קטנות שחלקן אף שודרו בערוץ קומדי סנטרל, שם הופיע בין היתר בתפקיד אורח בסדרת האנימציה "ד"ר כץ, מטפל מקצועי". כמו כן התחרה ב"חיפוש כוכב"  בקטגוריית קומדיה בשנות ה-90. הוא היה אמור לשחק את ג'ו בסיטקום הטלוויזיה האמריקאי "עיקר החדשות" ("NewsRadio" ) אבל הוחלף על ידי ג'ו רוגאן.בראיון עם טרי גרוס ב-2019 התוודה רומנו שהוא לא היה מתאים ל-"NewsRadio": "זה פשוט - זה לא הרגיש נכון"; "יכולתי להרגיש שאני לא ממש מבין. ואז במהלך החזרה יכולתי להרגיש את זה גם. פשוט הייתי נוקשה. אני פשוט - פשוט לא הייתי מוכן. והשתחררתי. פוטרתי."

https://archive.kuow.org/post/ray-romano-fame-and-finding-his-bearings-after-raymond-wrapped

בשנת 1996 ביחד עם פיל רוזנטל  הוא יצר סדרה בשם "כולם אוהבים את ריימונד", לאחר שהציע לו דייוויד לטרמן ליצור סיטקום משלו. לסדרה תשע עונות אשר שודרו בערוץ CBS. בישראל הסדרה שודרה בערוץ 2, ערוץ 3, יס ובהוט קומדי סנטרל.

ב-2001 הוא נבחר לאחד מעשרים הבדרנים הבכירים של השנה של ערוץ הבידור E!.

באפריל 2004 בתוכנית ספיישל של קומדי סנטרל בשם "קודמי סנטרל 100", בהם נבחרו הסטנדאפיסטים האמריקאים הגדולים ביותר; הוא דורג במקום ה-26.

ב-2004 הוא היה לשחקן בעל המשכורת הכי גבוהה בטלוויזיה בהיסטוריה על תפקידו ב"כולם אוהבים את ריימונד". שם הרווח שלו הסתכם בכ-1.72 מיליון דולר לכל פרק ששודר.

רומנו היה הנושא של הסרט התיעודי "95 מיילים ללכת" . הסרט מתעד את הדרך של רומנו שהתחיל עם סדרת הופעות לעבר הדרום. הסרט יצא לקולנוע ב-7 באפריל 2006.

בשנת 2009 דיבב את מני בסרט "עידן הקרח 3". בסוף אותה שנה רומנו שב לטלוויזיה כאשר עלתה ברשת הכבלים TNT סדרת הדרמה הקומית בכיכובו "גברים בגיל הזה" ("Men of a Certain Age"), אשר אותה גם יצר. הסדרה זכתה לביקורות משבחות ולמועמדויות לפרסים, אולם הסדרה בוטלה לאחר שתי עונות, בשל ירידה דרסטית ברייטינג.

בשנת 2012 הצטרף רומנו לסדרת הדרמה הקומית "הורים במשרה מלאה" במהלך עונתה הרביעית.

בשנת 2014 הצטרף רומנו לתוכנית "Rock 'N' Roll האמריקאית המשודרת ב-HBO שם שיחק דמות בשם "זאק ינקוביץ'".תיאור הדמות כפי ששוחרר על ידי HBO לעיתונות:

Ray Romano as Zak Yankovich, one of Richie’s partners, the tough and savvy Head of Promotions of American Century with decades of experience dating back to the dark, mob-infested days of the recording business.

בשנת 2017 שיחק בקומדיה הרומנטית "חולי אהבה" של הבמאי מייקל שואוולטר .

בשנת 2019 השתתף בסרט "האירי שם גילם את עורך הדין האמריקאי ביל בופלינו 

פילמוגרפיה
 קולנוע 
המרוץ לראשות העיר (2004) - בתפקיד: האנדי האריסון
מת על ההספד (2004) - בתפקיד: פרנק דלידס
הטורניר (2007) - בתפקיד: פרד מארש
עידן הקרח (2002) - בתפקיד: דיבוב קולו של מנפרד
עידן הקרח 2 (2006) - בתפקיד: דיבוב קולו של מנפרד 
עידן הקרח 3 (2009) - בתפקיד: דיבוב קולו של מנפרד
עידן הקרח 4 (2012) - בתפקיד: דיבוב קולו של מנפרד
עידן הקרח: מסלול התנגשות (2016) - בתפקיד: דיבוב קולו של מנפרד
חולי אהבה (2017) - בתפקיד: טרי גרדנר
חינוך רע  (2019) - בתפקיד: בוב ספייסר הגדול
האירי (2019)- בתפקיד: ביל בופאלינו
פאדלטון (2019) - בתפקיד: אנדי
איפשהו בקווינס (אנ') (2023) - גם במאי, מפיק ותסריטאי - בתפקיד: ליאו רוסו
קח אותי לירח (2024) - בתפקיד: הנרי סמולס
The Best You Can  (2025) - בתפקיד: דאוג פינקלמן
עידן הקרח: נקודת רתיחה (2026) - טרם הושלם - בתפקיד: דיבוב קולו של מנפרד

 טלוויזיה 
 כולם אוהבים את ריימונד (1996 – 2005) - בתפקיד : ריי בארון
גברים בגיל הזה (2011-2009) - בתפקיד: ג'ו טראנלי
עידן הקרח: חוגגים בגדול (2011) - בתפקיד: דיבוב קולו של מנפרד
 ָָהורים במשרה מלאה  (2012-2015) -  בתפקיד: האנק ריזולי
קווין יכול לחכות (2016) - בתפקיד: ויק
ויניל (2016) - בתפקיד: זאק ינקוביץ'
תפוס את שורטי (2017-הווה) - בתפקיד: ריק מוראבר
שבב של אהבה (2021-הווה) - בתפקיד: הרברט גרין
מתבייתים (2024) - בתפקיד: פול מורגן
 באבקיס  (2024) - בתפקיד: ריי רומאנו

 קישורים חיצוניים 



 ריאיון עם ריי רומנו שפורסם ב-Moviehole באתר הארכיון האינטרנט העולמי.



הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:אמני קולומביה רקורדס
קטגוריה:אמריקאים ממוצא איטלקי
קטגוריה:זוכי אמי בפריים טיים: שחקן ראשי בקומדיה
קטגוריה:אמריקאים שנולדו ב-1957